cyanic-selkie/wikianc huggingface dataset:
Norges Grunnlov § 54
Paragraf 54 i Norges Grunnlov er grunnlaget for tidfestingen av gjennomføring av Stortingsvalg i Norge. I sin nåværende form forteller den at Stortingsvalg skal gjennomføres hvert fjerde år innen utgangen av september.
Paragrafen har vært endret ved grunnlovsendringer flere ganger: 13. august 1857, 24. april 1869, 11. juni 1898, 25. mai 1905, 8. juni 1907, 5. april 1938 kunngjort 22. april 1938, og 10. februar 1959 kunngjort 27. februar 1959.
Dvorak
Personer
Amelia Brodka
Amelia Brodka (født 18. august 1989) er en amerikansk-polsk rullebrettkjører.
Megalodon Collective
Megalodon Collective er en jazz-septett basert i Trondheim, med norske og svenske musikere. Alle syv med bakgrunn fra Jazzlinja (NTNU), Trondheim. Debuterte med albumet Megalodon 18. september 2015 på Gigafon (Petter Vågan og Gard Nilssen). Albumet ble nominert til Spellemannprisen 2015 i jazzkategorien. Bandet fikk prisen "Årets Unge Jazzmusikere" under Moldejazz 2016.
Sebastian Holm Mathisen
Sebastian Holm Mathisen (født 2005) er en norsk fotballspiller som spiller for. Mathisen debuterte i Eliteserien mot 7. august 2022. Mathisens tidligere år som fotballspiller, har blitt spilt hos moderklubben.
Clarke County (Mississippi)
Fylkeshovedstaden er Quitman.
OS/2
OS/2 er et operativsystem som ble utviklet av IBM. Versjon 1 av OS/2 ble utviklet i samarbeid med Microsoft, mens versjon 2 og senere versjoner var rene IBM-produkter. Microsoft brukte enkelte kjernekomponenter fra OS/2 1 i Windows NT.
OS/2 1 var i all hovedsak et tjeneroperativsystem på samme måte som Windows NT var i starten.
OS/2 2 ble fort favoritten til mange systemutviklere av DOS-programmer, da det kjørte MS-DOS-applikasjoner raskere og mer effektivt enn MS-DOS selv. OS/2 2 var helt klart den mest populære perioden i OS/2s historie. OS/2 hadde bedre multiprosesseringsmuligheter enn Windows hadde på samme tid.
OS/2 kom med flere versjoner, men Windows vokste fortere. OS/2 er ikke lengre i særlig bruk. OS/2 ble utviklet videre av Serenity Systems under navnet eComStation.
Den 12. juli 2005 kunngjorde IBM at brukerstøtten til OS/2 ville opphøre den 31. desember 2006.
MS-DOS skaper hodebry
MS-DOS ble lansert i 1981 som et adekvat operativsystem for den opprinnelige IBM PC. MS-DOS var skreddersydd for 16-bit mikroprosessorene Intel 8086 og Intel 8088 som kunne håndtere 1024 Kb RAM. 640 Kb var reservert brukerprogrammer, mens minneområdet 640-1024 Kb var reservert drivere.
Allerede i 1982 – året etterpå – ble 16-bit prosessoren Intel 80286 lansert, uten at MS-DOS utnyttet dens potensial. MS-DOS kjørte i reell modus: Uansett hvor mye minne datamaskinen hadde, utnyttet MS-DOS bare 1 Mb (1024 Kb). Intel 80286 var konstruert for 16 Mb minne.
MS-DOS kunne ikke håndtere mange brukere – kun én bruker. MS-DOS kunne ikke kjøre flere programmer samtidig i beskyttet modus – kun ett program av gangen. Ei heller utnyttet MS-DOS mulighetene for swapping og virtuell hukommelse i Intel 80286.
Av kommersielle grunner, kunne ikke Microsoft og IBM lage et helt nytt system. Det nye operativsystemet måtte kjøre MS-DOS programmer og være kompatibel med filsystemet til MS-DOS (FAT).
OS/2 1.0 (1987)
Det nye operativsystemet kjørte sine egne programmer i beskyttet modus. Det utnyttet også 80286-prosessorens evne til å «simulere» 8086/8088 datamaskiner innenfor isolerte minneområder, og å kjøre MS-DOS programmer innenfor disse. Ettersom MS-DOS programmene ikke kjørte i beskyttet modus, kunne feil i programmene føre til at hele operativsystemet krasjet.
OS/2 ble konstruert med Multics som modell. Multics benyttet segmentering under swapping, mens etterfølgeren UNIX benyttet sideveksling. OS/2 kombinerte begge deler ved å utføre sideveksling innenfor et enkelt segment.
MS-DOS utførte systemkall ved hjelp av avbrudd. OS/2 utførte system-kall gjennom meldinger (API-kall) til rutiner som styrte skjermen, tastaturet og musen. Dermed var det unødvendig for system-programmere å sende kall til BIOS eller benytte maskinvaren direkte.
Utviklingsverktøy inkluderte deler av API-kallene til skjerm og tastatur, i form av dynamiske link-biblioteker for programmer som kjørte under MS-DOS.
I 1988 ble OS/2 1.0 Extended Edition lansert, med utvidelser for datakommunikasjon og databaser. Denne utvidede utgaven hadde støtte for IBM Systems Network Architecture, X.25, IBM Advanced Program-to-Program Communication / LU 6.2 (en konkurrent til TCP/IP), Lan Manager, IBM Query Management Facility og Structured Query Language.
OS/2 1.1 (1988)
OS/2 1.1 ble lansert i oktober 1988. Blant nyhetene var det grafiske brukergrensesnittet Presentation Manager, som var nesten identisk i utseende med Windows 2.1.
OS/2 1.1 Extended Edition, som ble solgt gjennom IBMs salgskanaler, introduserte distribuert databasestøtte for IBM databasesystemer og IBM Systems Network Architecture i nettverk med IBM stormaskiner.
OS/2 1.2 (1989)
OS/2 1.2 introduserte støtte for installerbare filsystemer, og i tillegg det nye filsystemet HPFS. HPFS inneholdt en rekke forbedringer, sammenlignet med det eldre FAT filsystemet, deriblant lange filnavn (256 tegn mot 8+3 på MS-DOS). Filer i HPFS hadde også såkalte «utvidede attributter», som gjorde det mulig for brukere å tilføye metadata til filer.
OS/2 1.2 Extended Edition, lansert i januar 1990, støttet TCP/IP og Ethernet.
OS/2 1.3 (1991)
Denne versjonen ble lansert i 1991. Den inneholdt en rekke optimaliseringer i ytelsen og enkelte forbedringer av brukervennligheten. Deriblant hadde Presentation Manager nesten samme utseende som Windows 3.0.
OS/2 1.3 Extended Edition ble lansert i februar 1991.
Microsoft og IBM bryter samarbeidet
Mellom lanseringen av Windows 3.0 i 1990 og OS/2 1.3 i 1991, begynte samarbeidet mellom Microsoft og IBM å vakle. I begynnelsen fortsatte riktignok Microsoft å hevde at OS/2 var fremtidens operativsystem. Microsoft og IBM hadde imidlertid forskjellige visjoner om fremtiden til OS/2: IBM ønsket å videreutvikle OS/2 for x86-arkitekturen og sine egne datamaskiner. Microsoft ønsket et portabelt system som kunne kjøre på andre mikroprosessor-arkitekturer.
Som et kompromiss ble selskapene enige om at IBM skulle utvikle OS/2 2.0 for x86-arkitekturen, mens Microsoft skulle utvikle NT OS/2 3.0 for flere arkitekturer.
OS/2 1.x blir en flaskehals
Som en skjebnens ironi opphørte utviklingen av OS/2 1.x av samme årsak som den oppstod. Videreutviklingen av x86-arkitekturen gjorde OS/2 1.x stadig mer uegnet, liksom MS-DOS hadde vært det.
Disse prosessorene var også 32-bit, mens OS/2 1.x bare kjørte 16-bit kode. På det tidspunkt da OS/2 1.x var ferdig utviklet, var også Intel 80286 i ferd med å bli avleggs.
OS/2 1.x utnyttet ikke 80386-prosessorens «flate minnemodell», som tillot bruk av paging istedenfor segmentering til å realisere virtuell hukommelse.
Windows var også blitt OS/2 1.x. overlegen i å kjøre MS-DOS programmer. I 1988 kunne Windows/386 2.10 kjøre flere MS-DOS programmer samtidig i 80386-prosessorens virtuelle 8086 modus. I 1991 var OS/2 1.3 fortsatt bare istand til å kjøre ett enkelt MS-DOS program av gangen innenfor en «DOS-boks».
Windows 3.x blir en salgs-suksess
Microsoft brøt også samarbeidet med IBM av kommersielle grunner. Det ble solgt tre millioner eksemplarer av Windows 3.0 det første året. Etter at Windows 3.1 ble lansert den 6. april 1992, ble det solgt tre millioner eksemplarer på to måneder. MS-DOS og Windows 3.x ble solgt sammen med de fleste nye datamaskiner. OS/2 måtte kjøpes separat. Windows hadde også flere utstyrsdrivere enn OS/2.
Windows 3.0, Windows 3.1x, Windows 95, Windows 98 og Windows ME var DOS-utvidere, og selv om de var en dårligere løsning enn et nytt operativsystem, tjente Microsoft mer penger på dette en å videreutvikle OS/2.
Mens Microsoft ventet på at Windows NT skulle ferdigutvikles, kunne de dessuten fortsatt tjene lisens-penger på salget av Xenix og OS/2.
OS/2 2.0 (1992)
OS/2 2.0 ble lansert av IBM den 31. mars 1992. På samme måte som Windows 95 og Windows 98 var dette en hybrid mellom 16-bit og 32-bit kode. Operativsystemet ga utviklere tilgang til en ny 32-bit API, som gjorde det mulig å skrive 32-bit programmer for OS/2. Under kjøring ble likevel deler av 32-bit koden oversatt til 16-bit kode av operativsystemet.
Den segmenterte minnemodellen i OS/2 1.x, som var inspirert av Multics, ble i versjon 2.0 erstattet av 80386-prosessorens såkalte «flate minnemodell». Liksom UNIX benyttet OS/2 2.0 paging til å realisere virtuell hukommelse.
Det grafiske brukergrensesnittet Presentation Manager (PM) ble erstattet av Workplace Shell. Mens PM og Program Manager i Windows 3.x bare sørget for program-vinduer, var Workplace Shell et objekt-orientert grafisk brukergrensesnitt der brukerne kunne håndtere programmer, filer og periferiutstyr ved å manipulere med objekter på skjermen.
OS/2 2.0 ble lansert av IBM som «en bedre DOS enn DOS og en bedre Windows enn Windows». OS/2 1.x kunne bare kjøre ett enkelt MS-DOS program av gangen innenfor en DOS-boks. Samtidig kunne MS-DOS programmer krasje hele systemet. I versjon 2.0 kunne flere MS-DOS programmer kjøre samtidig i 80386-prosessorens virtuelle 8086 modus. Samtidig hadde OS/2 2.0 omfattende konfigurasjons-muligheter for å optimalisere MS-DOS programmenes ytelse.
Også Xenix-programmer kunne kjøre innenfor virtuelle maskiner på OS/2 2.0.
Liksom de fleste 32-bit operativsystemer, benyttet OS/2 2.0 DOS Protected Mode Interface, som ble lansert i 1990 sammen med Windows 3.0 til å kjøre av MS-DOS programmer. OS/2 hadde ikke støtte for den eldre Virtual Control Program Interface spesifikasjonen.
I motsetning til Windows NT, ga OS/2 2.0 MS-DOS programmene tilgang til å foreta avbruddshåndtering. Dette kunne i teorien føre til vranglås. I slike tilfeller kunne imidlertid OS/2 benytte en watchdog timer for å oppheve vranglåsen.
OS/2 2.0 kjørte en modifisert kopi av DOS-utvideren Windows 3.0. Windows 3.0 kunne kjøres over hele skjermen; alternativt kunne Windows-programmer kjøres i egne vinduer innenfor rammene av OS/2s Workplace Shell. Flere Windows-programmer kunne kjøre samtidig innenfor én enkelt Windows-prosess; i tillegg var det mulig å kjøre flere instanser av Windows 3.0. Det var mulig å foreta dynamisk datautveksling mellom OS/2 programmer og Windows-programmer. OLE var også tilgjengelig mellom Windows-programmer.
OS/2 2.1 (1993)
OS/2 2.1 ble lansert av IBM i mai 1993. All 16-bit grafikk-kode (Gre) ble oppdatert med en raskere 32-bit kode. Systemet fikk også støtte for TrueType fonter, og multimedia gjennom Multimedia Presentation Manager (MMPM/2). Windows-støtten ble forbedret med en modifisert utgave av DOS-utvideren Windows 3.1.
OS/2 2.1 innførte også støtte for PCMCIA og Advanced Power Management (APM) for bærbare datamaskiner
OS/2 2.1 for Windows (1993)
Denne versjonen ble lansert av IBM i desember 1993, for å redusere kostnadene for brukere som allerede hadde Windows installert på datamaskinen. Den kjørte ikke noen modifisert Windows-utgave, men benyttet den eksisterende Windows-installasjonen til å kjøre Windows-programmer i OS/2. Ved å foreta enkelte modifikasjoner i Windows-filene SYSTEM.INI og WIN.INI, kunne OS/2 kjøre Windows 3.1 som en virtuell maskin.
IBM unngikk på denne måten lisenskostnader til Microsoft. Dessuten fikk brukerne større valgfrihet, ved at de selv kunne velge hvilken versjon av Windows (3.0, 3.1 eller 3.11) de ønsket å kjøre.
OS/2 2.11 (1994)
Denne versjonen ble lansert av IBM i februar 1994.
OS/2 2.11 SMP (1994)
Denne versjonen ble lansert av IBM i desember 1994. Den hadde støtte for symmetrisk multiprosessering, og kunne kjøres på datamaskiner med inntil 16 mikroprosessorer.
OS/2 3.0 (1994)
OS/2 3.0 ble lansert av IBM i september 1994 under navnet «OS/2 Warp», for å fremheve operativsystemets høye ytelse. I utviklingsfasen ble benevnelsen «Warp» brukt internt av IBM som kodenavn. Benevnelsen var hentet fra TV-serien Star Trek. IBM benyttet navn fra Star Trek som interne kodenavn på OS/2 2.x, og mente at «Warp» også var egnet som offisielt produktnavn.
Warp 3, som operativsystemet også ble kalt, var konstruert for å kjøre på datamaskiner med bare 4 megabyte RAM. Blant nyhetene var langt flere drivere, og innebygd støtte for de fleste former for periferiutstyr som var i salg (deriblant PCMCIA). Workplace Shell var også betydelig forbedret, både med hensyn til ytelse og funksjonalitet.
Utskrift på skrivere gikk raskere, og operativsystemet ble levert sammen med en «bonus-pakke» CD-ROM som inneholdt en rekke OS/2 programmer. Blant programmene var kontorpakken IBM Works, som bestod av et tekstbehandlingsprogram, et regneark, et databaseprogram, et presentasjons-program og et program for generering av grafer (charts).
Blant nyhetene var også utvidet støtte for multimedia og internett. Programpakken Internet Access Kit bestod av nettleseren Web Explorer, programmet Ultimail for å sende og motta e-post og en FTP-klient for filoverføring.
Liksom de fleste versjonene av OS/2 2.x, kjørte også OS/2 3.0 en modifisert kopi av DOS-utvideren Windows 3.x. OS/2 3.0 ble i denne forbindelse også kalt «Blue Spine», mens OS/2 3.0 for Windows ble kalt «Red Spine» (oppkalt etter fargen på eskene de ble solgt i).
OS/2 3.0 for Windows (1994)
Denne versjonen ble lansert av IBM i oktober 1994. Den ble noen ganger kalt «Red Spine», og også Ferengi – en rase av romvesener i Star Trek, på grunn av dens evne til å «utforske» eksistensen av en mulig Windows-installasjon.
OS/2 Warp Connect 3.0 (1995)
Denne versjonen ble lansert av IBM i midten av 1995, og hadde en innebygd modifisert kopi av Windows 3.x. OS/2 Warp Connect 3.0 var en utgave av OS/2 3.0 som kunne kjøre som klient i et lokalt datanett, og dele filer, skrivere og modemer med andre arbeidsstasjoner i datanettet. Nettverks-operativsystemene IBM LAN Server 4.0 og Netware ble benyttet av OS/2 som nettverks-servere.
OS/2 Warp Server 3.0 (1996)
Tidlig i 1996 lanserte IBM OS/2 Warp Server. Den bestod av OS/2 3.0 og en rekke programmer med funksjoner som ellers måtte kjøpes separat på andre operativsystemer: IBM LAN Server 4.0, SystemView for OS/2, programvare for remote access, backup, disaster recovery, og forbedrede utskriftsmuligheter (det ble blant annet mulig å skrive ut postscript-filer på skrivere som ikke var laget for postscript). En lignende server-utgave ble samme år lansert for OS/2 4.0.
OS/2 Warp 4 (1996)
I september 1996 ble OS/2 4.0 lansert under navnet Warp 4, og under kodenavnet «Merlin». Warp 4 hadde innebygd støtte for talegjenkjenning, og var verdens første operativsystem som gjorde det mulig å navigere i systemet, og å diktere operasjoner, uten tilleggsprogrammer. Det støttet også OpenGL, og introduserte en ny driver-modell for skjermer kalt GRADD.
Warp 4 ble av IBM lansert som en «universell nettverks-klient». Operativsystemet hadde innebygd konnektivitet til LAN Server, OS/2 Warp Connect, OS/2 Warp Server, LANtastic for både MS-DOS og OS/2, Novell Netware, Netware Directory Services, PCLAN Program, IPX-SPX, Windows NT Server, Windows NT Workstation, Windows 95, Windows for Workgroups, TCP/IP (inkludert  DHCP, DDNS, FTP, TFTP, Telnet, SLIP, PPP, SMTP og SNMP), SNA og NetBIOS. I tillegg var programmeringsspråket Java innebygd, slik at man ikke behøvde å kjøpe ekstra programmer for å kjøre Java-programmer innenfor et lokalt datanett eller via internett.
Workplace Shell var betydelig forbedret. WarpGuides sørget for en selv-konfigurerbar hjelp for vanlige oppgaver, og var ideéll for nye brukere. Skrivebordsmiljøet gjorde det mulig å få tilgang til favorittsider på internett med et enkelt museklikk.TME 10 Netfinity (SystemView) ga tilgang til system management, deriblant DMI (Desktop Management Interface). LAN Distance sørget for Remote Access Services, for tilgang til lokale datanett hjemme eller andre steder og for konfigureringer av vidstrakte datanett i nødstilfeller. Mobile Office Services kunne sørge for å holde filene i en bærbar datamaskin synkronisert med filene på kontoret utenfor arbeidstid.
En personlig versjon av Lotus Notes fulgte også med.
På tross av sine nye fasiliteter, kom Warp 4 i skyggen av Windows 95. I et forsøk på å kapre kunder, ble en gratis utgave av Warp 4 lagt ved på en CD-ROM i Australian Personal Computer i juli 2000. IBM lanserte også en versjon av OS/2 for sine arbeidsstasjoner basert på PowerPC. Den ble imidlertid forkastet under en måned etter sin lansering. Den kunne ikke konkurrere med Windows NT, som allerede hadde eksistert i utgaver for PowerPC i mer enn 5 år.
IBM WorkSpace on-Demand 1.0 (1997)
Denne versjonen ble lansert av IBM i 1997.
IBM WorkSpace on-Demand 2.0 (1999)
Denne versjonen ble lansert av IBM i 1999.
IBM OS/2 Warp 4.51 (2000)
Denne versjonen ble lansert av IBM i desember 2000.
IBM OS/2 Warp 4.52 (2001)
Denne versjonen ble lansert av IBM i desember 2001, og var den siste utgaven av OS/2.
Iraota
Iraota er en slekt av glansvinger som tilhører underfamilien stjertvinger (Theclinae).
Utseende
Middelsstore stjertvinger med ganske kraftig kropp. Bakvingen har to stjerter. Oversiden er brun med en bronseaktig til skinnende blå glans, undersiden kontrastrikt farget i vinrødt, gult, grått og hvitt.
Levevis
Larvene lever på planter i fikenslekten (Ficus). Disse sommerfuglene lever i skog, gjerne tropisk regnskog, der de holder seg mest oppe i trekronene.
Utbredelse
Slekten er utbredt fra Sri Lanka i vest til Ny-Guinea i øst.
Burud stasjon
Burud stasjon ligger langs Randsfjordbanen i Øvre Eiker kommune, den ble åpnet 1875. Stasjonen var betjent til 1970, 1984 ble den nedgradert til holdeplass med lastespor. Persontrafikken ble innstilt i 2001, og holdeplassen er ikke lenger oppført i Jernbaneverkets Network statement. Lastesporet var fjernet per 2020, det skjedde trolig mange år tidligere.
Stasjonsbygningen var tegnet av stadskonduktør Georg Andreas Bull, og var av samme type som stasjonsbygningen på Krekling stasjon på Randsfjordbanen s sidelinje til Kongsberg (idag Sørlandsbanen). Begge byggene er nå revet.
Et skilt oppe på veien med «Burud st 0,2 km» hang oppe så sent som i 2020.
Øst-Ongul
Øst-Ongul er ei ca. 2 km lang øy som ligger like øst for den nordlige delen av Ongul, ved nordøstsiden av innløpet til Lützow-Holmbukta og utenfor Kronprins Olav Kyst. Den japanske forskningsstasjonen Syowa ligger her. Øya ble opprinnelig kartlagt som en del av Ongul av norske kartografer som arbeidet med flyfoto tatt under Lars Christensen-ekspedisjonen (1936–37). Et sund mellom denne øya og Ongul, Nakano-seto-sundet, ble oppdaget i 1957 av Japanese Antarctic Research Expedition (JARE). De navnga denne lille øya Higasi-Ongul-to (Øst-Ongul) etter dens beliggenhet i forhold til Ongul. Advisory Committee on Antarctic Names (US-ACAN) aksepterte navnet i oversatt form (East Ongul Island) i 1971.
Aleksej Sjmider
Han var med på det kasakhstanske laget som vant gull i vannpolo for menn under de femtende Asialekene 2014 i Incheon i Sør-Korea. Kasakhstan vant finalen over Japan med 7-6.
Auguste Escoffier
Georges Auguste Escoffier (født 28. oktober 1846 i Villeneuve-Loubet nær Nice, død 12. februar 1935 i Monte Carlo) var en fransk mesterkokk og kjøkkensjef.
Escoffier moderniserte matholdet i stjernerestaurantene (La haute cuisine). Han utviklet og rasjonaliserte restaurantpersonalets arbeidsrutiner og la stor vekt på kokkenes oppførsel og fremtoning. De skulle være rene og pene, tobakks- og alkoholfri, ikke høylytte, og ytterst nøyaktige i arbeidet. Han samarbeidet med hotelleieren César Ritz og ble restaurantsjef på Grand hotel i Monte Carlo, Grand National i Luzern, Savoy og Carlton i London, og hotel Ritz i Paris og New York.
Han hadde atskillige elever og etterfølgere, deriblant kokker som Paul Thalamas, Paul Jullemier, Eugène Helbodeau og Joseph Donon.
Eldrebølgen (TV-serie)
Eldrebølgen er en norsk realityserie som ble sendt på NRK1 i 2003. I denne realityserien skulle en gruppe på 12 eldre mennesker sette sammen en revy på ti uker. Noen av deltakerne hadde en viss erfaring som skuespillere, andre hadde derimot aldri stått på en scene før. Alle deltakerne var over 62 år.
Auguste Escoffier
Escoffier skrev kokeboken Guide Culinaire fra 1903, som inneholder cirka 5 000 oppskrifter, deriblant flere klassiske retter som dessertene Pære Belle Hélène og Pêche Melba. Den sistnevnte tilkom under operasesongen 1892-1893, da Escoffier var kjøgemester ved Savoy i London, som en hyllest til den australske operasangerinnen Nellie Melba. Videre inneholder kokeboken en av de tidligste nedtegnede oppskrifter for Crêpes Suzette, selv om Escoffier selv ikke antas å være reseptens opphavsmann.
Eldrebølgen (TV-serie)
Opptakene foregikk fra 12. august til 18. oktober 2002 på den nedlagte Solhov folkehøgskole på Lyngseidet i Lyngen kommune. Finalen ble innspilt i KulturHuset i Tromsø. Serien ble populær, noe som gjenspeiles i at den hadde et gjennomsnitt på 751,000 seere. Serien gikk fire kvelder i uken; mandag, tirsdag, torsdag og søndag. Sven Nordin var programleder og Morten Johansen var prosjektleder.
Deltakerne dro på norgesturne med revyen i etterkant av serien.
Gjensyn
I 2013 sendte NRK spesialprogrammet På gjensyn med Eldrebølgen, der flere av deltakerne ble samlet på nytt. Turid Ågren var forhindret å delta på grunn av sykdom. Tre andre var gått bort.
Simatai
Simatai (kinesisk: 司马台, pinyin:  Sīmǎtái ) er en seksjon av Den store kinesiske mur. Den er 120 km nordøst for Beijing, nord i fylket Miyun, som utgjør en del av byprovinsen Beijing.
Denne delen av muren er blant de få der man fortsatt kan se opprinnelige deler av muren som den fremsto under Ming-dynastiet.
Simatai-partiet av Den kinesiske mur er 5,4 km lang og har 35 tårn. UNESCO har gjort Simatai-delen av muren til del av Verdensarven.
James Braid (golf)
James Braid (født 6. februar 1870 i Earlsferry, Fife, Skottland, død 27. november 1950 i London, England) var en skotsk profesjonell golfspiller og er medlem av The Great Triumvirate som består av de 3 beste britiske golfspillerne som bestod av James Braid, sammen med Harry Vardon og John Henry Taylor.
Stelian Moculescu
Stelian Moculescu (født 6. mai 1950) er en rumensk volleyballspiller.
James Braid (golf)
Han spilte golf fra en tidlig alder og jobbet som køllemaker før han ble profesjonell golfspiller i 1896. Opprinnelig ble golfspillet hans hindret av problemer med hans putting, men han overvant dette problemet etter bytte av køller til putter av aluminium rundt 1900. Han var også en kjent arkitekt av golfbaner.
Stelian Moculescu
Han representerte Romania under Sommer-OL 1972 i München, hvor han ble nummer 5.
James Braid (golf)
Han vant The Open Championship hele fem ganger i 1901, 1905, 1906, 1908 og 1910. I tillegg vant Braid fire britiske PGA Matchplay VM (1903, 1905, 1907 og 1911). Han kom på andreplass i The Open Championship i 1897 og 1909. Hans seier under The Open Championship i 1906 var det siste vellykkede forsvaret av denne tittelen før Padraig Harrington kopierte denne bragden i 2008.
I 1976 ble Braid valgt inn i World Golf Hall of Fame som ligger i Florida, USA. Han ble tildelt denne plassen i æresgalleriet på grunn av hans mange seire under forskjellige golf-turneringer på begynnelsen av 1900-tallet.
Turneringer han har vunnet:
Caiçara
Caiçara kan vise til:
U20-VM i fotball for menn 2015
U20-VM i fotball for menn 2015 ble arrangert på New Zealand i 2015.
Caraúbas
Caraúbas kan vise til:
Bombette Martin
Hun representerte Storbritannia under Sommer-OL 2020 i Tokyo, hvor hun ble nummer 118 i park.
Condado
Condado kan vise til:
JET-turneringen
JET (opprettet 1989 av Serieforeningen av 1972) er en forkortelse for Junior Elite Turnering. Den arrangeres årlig i juli på Hamar av fotballklubben Hamarkameratene. Den kalles i dag NTF-U19 der NTF betyr Norsk Toppfotball som er dagens Serieforeningen av 1972 og U19 betyr «Under 19» (år). Bortsett fra de to første årene har turneringen internasjonal deltakelse. I 2007 ble finalen vist direkte på TV 2, og i 2013 på TV 2 Sumo.
Ronja Røverdatter
Ronja Røverdatter er en roman av Astrid Lindgren fra 1981. Hovedpersonen Ronja er en jente i 10-årsalderen som leseren får følge gjennom to somre og en vinter. Hun er datter av en røverhøvding og boken handler om hvordan hun blir selvstendig og gjør opprør mot faren. Filmen Ronja Røverdatter (1984) hadde Tage Danielsson som regissør. Hanna Zetterberg hadde hovedrollen som Ronja.
Filmatisering
Filmen Ronja Røverdatter (1984) hadde Tage Danielsson som regissør.
Lindgren begynte i 1979 å skrive boken og allerede før boken var klar hadde hun sammen med regissøren Olle Hellbom begynt å fundere på hvordan boken kunne filmatiseres. Våren 1982 hadde Hellbom jobbet med finansieringen, å finne medarbeidere og en passende innspillingsplass, før han plutselig gikk bort i juni 1982.
Da innspillingen startet høsten 1983 hadde Tage Danielsson tatt over. Eksteriørscenene ble spilt inn på Sørknatten i Dalsland, Blåsjön i Jämtland og ved Haga slottsruin i Solna. På berget Sørknatten kan man finne plassene der kulissene av Mattisborgen sto, «Helvetesgapet & Bjørnegrotta». Interiørscenene ble spilt inn i studio i Oslo og Stockholm og i Tykarpsgrotta (Mattisborgens ølkjeller). I juni 1984 var innspillingen ferdig og filmen hadde premiere julen 1984. Hanna Zetterberg hadde hovedrollen som Ronja.
Oversettelser
Språk, tittel, forlag, år for første utgave.
Josefina Tapia
Josefina Tapia (født 25. april 2002) er en chilensk rullebrettkjører.
Hun representerte Chile under Sommer-OL 2020 i Tokyo, hvor hun ble nummer 19 i park.
Clay County (Mississippi)
Clay County er et fylke i den amerikanske delstaten Mississippi. Det samlede arealet er 1 077 km², hvorav 1 058 km² er land.
Fylkeshovedstaden er West Point.
Sandøya
Sandøya, Sandøy eller Sandø er navnet på mange øyer i Norge, og kan vise til:
Carminho
Maria do Carmo Carvalho Rebelo de Andrade kjent som Carminho (født 20. august 1984, i Lisboa) er en portugisisk fado- og popsanger.
Carminho kommer fra en familie av musikere og fadosangere. Moren Teresa Siqueira er en berømt fadosanger og Carminho vokste opp i foreldrenes fadorestaurant, «La Mesa de Frades». Mange kjente fadista, inkludert Amália, opptrådte i foreldrenes restaurant. Carminho opptrådte første gang på scene da hun var tolv år gammel i Lisboas store Coliseu. I 2005 fikk hun Amalia Rodrigues-prisen for beste nyoppdagede sanger. Hun tilhører den nye generasjonen fadosangere etter Amália. Carminho arbeider innenfor både tradisjonell og moderne fado, og beveger seg også i andre sjangere som samba og brasiliansk popmusikk. Hun har samarbeidet med blant annet Milton Nascimento, Caetano Veloso og Chico Buarque. Hun har en stemme som behersker et stort register.
Carminho er en stor stjerne i hjemlandet. Debutplaten Fado nådde 2.-plass på Portugals liste, mens de etterfølgende albumene alle gikk til topp. Hun ble kjent i Spania gjennom Pablo Alboráns latinopophit «Perdóname» som gikk til topps i Spania. I 2016 ga hun ut platen Carminho Canta Tom Jobim med sanger av Tom Jobim.
Hun ble i 2015 tildelt Infante Dom Henriks orden av Portugals president.
Myanmars sentralbank
Myanmars sentralbank (burmesisk: မြန်မာနိုင်ငံတော်ဗဟိုဘဏ်, transkipsjon: myan ma naing ngam taw ba ho bhan, IPA: mjəmà nàinŋàndɔ̀ bəhòʊbàn, engelsk: Central Bank of Myanmar (CBM)) er sentralbanken i Myanmar (tidligere Burma).
Fylkesvei 664 (Sogn og Fjordane)
Fylkesvei 664 i Sogn og Fjordane gikk mellom Fosslund og Navelsaker i Eid og mellom Otterdal og Grodås i Hornindal kommune.
Myanmars sentralbank
Sentralbanken ble etablert i 1947, og har hovedsete i hovedstaden Nay Pyi Taw.
Historie
Burma var en del av Britisk India, men ble okkupert av Japan under 2. verdenskrig, og tatt tilbake av Storbritannia i 1945. Landet ble uavhengig i 1948, som Unionen Burma.
Sentralbanken ble etablert 3. april 1948, som Union Bank of Burma, ved loven «Act of Union Bank of Burma 1947». Denne sentralbanken overtok funksjonen til de filialene Reserve Bank of India hadde i Rangoon. Sentralbanken fikk enerett på utstedelse av valuta, men var ikke en fullverdig sentralbank enda. I 1952 ble loven «Act of Union Bank of Burma 1947» vedtatt, som bl.a. avviklet Burma Currency Board, slik at Union Bank of Burma ble en fullverdig sentralbank.
Burma innførte et sosialistisk økonomisk system i 1962, og i 1967 ble bankene i landet nasjonalisert og lagt under sentralbanken. I 1975 ble sentralbankloven endret, og banknæringen ble gjeninnført, samtidig som banken endret navn fra People's Bank of Union Bank of Burma til Union of Burma Bank.
I 2011 ble sentralbanken en autonom enhet.
Sentralbanksjef
Pr mars 2018 er Kyaw Kyaw Maung sentralbankejef. Han overtok denne stillingen i 2013, etter Than Nyein.
Arne H. Five
Arne Henriksen Five (egentlig Arne Karelius Five, født 1878 i Kvam, død 1962 i Snåsa) var forstkandidat, skogforvalter og ordfører i Snåsa i én valgperiode 1926–1928.
Han satt i alt fire perioder i kommunestyret og var varaordfører 1920–22 og 1932–34. Etter at Størker Jørstad døde i september 1922 var Five også ordfører ut året. Five representerte Venstre i sin ordførerperiode, men hadde tidligere stått på andre lister. Five var styreformann i Snåsa handelsforening 1921–1925, og i Snåsa sparebank 1936–1954.
Han var bror av landbruksministeren og fylkesmannen Håkon Five.
Columbia University
Columbia University (opprinnelig King's College) er et privat (stiftelse), amerikansk universitet. Det er en av USAs eldste institusjoner for høyere utdanning, grunnlagt i New York i 1754. Universitetet rangeres som blant de beste i verden og hadde rundt 31,300 studenter høsten 2016. Columbia er medlem av Ivy League, en eksklusiv idrettsliga mellom åtte prestisjefylte amerikanske privatskoler i nordøstre USA.
Skolen har rundt 4000 akademisk ansatte. Fagkretsen inkluderer samfunnsvitenskapelige og humanistiske fag, naturvitenskapelige fag, ingeniørfag, medisin og jus, fordelt på seksten egne og fire tilknyttede skoler. Skolen tildeler grader opp til bachelor, men den underliggende Fu Foundation School of Engineering & Applied Sciences tildeler teknisk-naturvitenskapelige eksamener opp til doktorgrad (Ph.D).
I 2016 utgjorde skolepengene US$ 51,008 ved School of General Studies.
Dwight D. Eisenhower var rektor ved Columbia fra 1948 til 1953, da han ble valgt til USAs president.
Tilknyttede skoler
Bibliotekene ved Columbia University har til sammen 13 millioner titler, noe som gjør det til USAs åttende største bibliotek. Det er også blant de fem største akademiske bibliotekene i USA.
Hule
Hule har flere betydninger.
Kerala-skolen for astronomi og matematikk
Kerala-skolen for astronomi og matematikk var en skole for matematikk og astronomi dannet av Madhava av Sangamagrama i Kerala, Sør-India. Skolen blomstret mellom det 14. og 16. århundre og de opprinnelige oppdagelsene gjort av skolen synes å ha endt med Narayana Bhattathiri (1559–1632). I forsøket på å løse astronomiske problemer skapte Kerala-skolen en rekke viktige matematiske begreper. Deres viktigste resultater – serieekspansjon for trigonometriske funksjoner – ble beskrevet i sanskritvers i en bok av Neelakanta, kalt Tantrasangraha, og senere av en ukjent forfatter i en kommentar til dette verket, kalt Tantrasangraha-vakhya.
Teoremene var fremsatt uten beviser, men beviser for sinus-, cosinus- og den inverse tangensrekken ble bevist et århundre senere i verket Yuktibhasa (c.1500-c.1610), skrevet i malayalam av Jyesthadeva, og i en kommentar til Tantrasangraha.
Rottatouille
Rottatouille (engelsk Ratatouille, IPA-uttale: ; fransk: ) er en amerikansk animasjonsfilm fra 2007 produsert av Pixar og distribuert av Walt Disney Pictures. Filmen forteller historien om Rémy (stemme av Patton Oswalt i engelskspråklig versjon) som er en rotte som lever i Paris og vil bli mesterkokk. Filmen er regissert av Brad Bird (som tok over fra Jan Pinkava i 2005) og hadde premiere i USA 29. juni 2007. I Norge ble den sluppet 28. september 2007.
Tittelen er et ordspill på navnet på den tradisjonelle, franske grønnsaksstuingen ratatouille.
Aldersgrense
I Norge har Medietilsynet gitt filmen 7-års aldersgrense da det følger med en kortfilm «Det store løftet» som kan virke «skremmende på de aller yngste barna», ikke på grunn av selve filmen.
Handling
Remy er en svært intelligent og idealistisk ung rotte som drømmer om å begynne som kokk som hans store idol, den avdøde Auguste Gusteau. Imidlertid er aller de andre rottene, inkludert broren Emile og faren Django, bare interessert i mat som næring. En dag, når alle rottene blir tvunget til å flykte fra hjemmet deres, blir Remy skilt fra resten av klanen og havner til slutt på kjøkkenet til Gusteaus restaurant i Paris. Remy observerer Alfredo Linguini som forsøker å fikse en suppe. Mem Linguini ødelegger den, men Remy fikser feilene hans. Linguini oppdager ham, men avslører ham ikke for Skinner, Gusteaus tidligere Soussjef og eier av restauranten.
Men når Linguini og Colette utvikler et romantisk forhold, begynner Remy å føle seg utenfor. Han gjenforenes med Emile og klanen, men blir avvist av Django på grunn av sin beundring for mennesker. Den verdenskjente mat-kritikeren Anton Ego kunngjør at han ønsker å spise ved restauranten. Etter en krangel med Linguini, leder Remy klanen sin til å raide restaurantens som hevn, men Linguini jager dem ut. Linguini beklager ovenfor Remy fordi han aldri hadde klart å lage mat uten ham, og avslører sannheten for sine ansatte - men alle går sin vei i vantro. Men Colette kommer tilbake etter å ha husket Gusteaus tidligere motto, "Alle kan lage mat" og Imponert av Remys besluttsomhet, tilbyr Django og de andre rottene å hjelpe. De lager mat under Remys ledelse. Men Skinner og en helse-inspektør forsøker å blande seg inn, og forsøker å skape problemer.
Skuespillere
Den franske servitøren i traileren har stemmen til regissøren Brad Bird.
DVD-utgivelse
Rottatouille vil utgis på DVD og Blu-ray i Nord-Amerika den 6. november 2007.
Viorel Bălaș
Viorel Bălaș (født 7. mars 1951) er en rumensk volleyballspiller.
Han representerte Romania under Sommer-OL 1972 i München, hvor han ble nummer 5.
Vladimír Tomšík
Vladimír Tomšík (født 12. juni 1974 i Čeladná) er en tsjekkisk økonom, som har vært visesentralbanksjef for Tsjekkias nasjonalbank siden 1. juni 2010.
Han studerte ved Fakultet for sosialøkonomi og offentlig forvaltning og Fakultet for finans og regnskap ved Det økonomiske universitet i Praha. Han har også studert ved Fakultet for samfunnsvitenskap ved Karlsuniversitetet. I tillegg har han to doktorgrader (Ph.D.) – én i økonomisk politikk fra Det økonomiske universitet i Praha, og én i samfunnsøkonomi fra Karlsuniversitetet. I 2004 ble han førsteamanuensis ved Fakultet for finans og regnskap ved Det økonomiske universitet, og i 2009 ble han utnevnt til professor ved samme universitet.
Hampl begynte å jobbe Det økonomiske fakultet i 1997, som assistent. I februar 2000 ble han analytiker i Komerční banka, Senere samme år gikk han til Newton Holding, der han ble sjefsøkonom, og fra 2004 til 2006 var han leder for Samfunnsøkonomisk institutt ved Newton College.
Han ble ansatt i World Trade Institute i Sveits i september 2005, der han jobbet fram til han ble ansatt som styremedlem i Tsjekkias nasjonalbank 1. desember 2006. Dette vervet har seks års varighet. Fra 1. juli 2010 var han også visesentralbanksjef.
Anders Indset
Anders Indset er en norsk filosof, forfatter  investor  og foredragsholder   Blant de filosofiske og sosiopolitiske ideene han har fremmet er «The Quantum Economy», «Reflection on the Simulation Hypothesis», «Weltbildung» (et nytt pedagogisk system) og menneskehetens endelige «The final narcissistic injury».
Karriere
Indset har bakgrunn som gründer og jobbet i et tiår som konsulent for Hidden champions og Forbes Global 2000-selskaper. Han regnes som en betrodd sparringspartner for internasjonale ledere i næringslivet og ledere i samfunnet og politikken. Han har ulike rådgivende styreverv og er gjesteforeleser ved ledende internasjonale handelshøyskoler.
Da han flyttet til Tyskland, grunnla han et reklamebyrå. I 2012 grunnla han Global Institute of Leadership and Technology (GILT), et utdanningsselskap for ledere. Indset har vært styremedlem i German Tech Entrepreneurship Center (GTEC), en forretningsinkubator som fremmer entreprenørskap og teknologi. Sammen med Klaus Hommels fra Lakestar var Anders Indset en av de første investorene i det sveitsiske dypteknologiselskapet Terra Quantum AG i 2020. Indset sitter også i det rådgivende styret for dette selskapet.
Indset er også aksjonær og styreleder i Njordis AS, et venturekapital- og rådgivningsselskap grunnlagt i 2022, som har lansert Global Blockchain Initiative, en utdanningsorganisasjon rundt blokkjedeteknologi. Tidlig i 2023 lanserte Indset sammen med en gruppe forskere, filosofer, kunstnere og selskaper The Quantum Economy som har som mål å utdanne og realisere prosjekter i skjæringspunktet mellom mennesker og eksponentielle teknologier.
Publikasjoner
Hans første tyskspråklige bok, Quantenwirtschaft (Kvanteøkonomien), kom inn på sjuendeplass på bestselgerlisten til Spiegel i mai 2019 I august nådde den 1. plass på den månedlige bestselgerlisten til Manager Magazin over bestselgende forretningsbøker. Ifølge kvanteøkonomien ble oppdagelsene til Kopernikus, Darwin og det ubevisste i psykoanalysen av Freud beskrevet som narsissistiske skader på mennesket, der det ble stilt spørsmål ved det opphøyde selvbildet med paradigmeskiftene som fulgte. I dag ligner dette på den raske utviklingen av eksponentielle teknologier, kvantedatamaskiner og kunstig intelligens. Denne siste narsissistiske skaden kan gjøre mennesker overflødige, i det minste frata dem evnen til å forme sin egen skjebne. Med «The Quantum Economy» streber Indset etter et forståelsessamfunn som en utvei. Spørsmålene om hva det betyr å være et menneske og om skapelsen forblir ubesvart i den, men menneskeheten lykkes i å besvare spørsmålet om hvilken fremtid og hvilke fremskritt som er ønskelige.
Hans bok Wild Knowledge, utgitt på engelsk i 2017 og på tysk i 2019, kom også inn på Spiegels bestselgerliste som nr. 10 i september 2019 Boken ble også utgitt på norsk og koreansk. Hans bok "Das infizierte Denken" kom inn på Spiegels bestselgerliste for innbundet sakprosa på 9. plass i 2021. I denne boken publiserte han filosofien «Enkelfähig» (Barnebarnsvennlig) som en ny definisjon av kunsten å gjøre forretninger i det 21. århundre, som han oversatte til teleskopordet «Prosterity», som en referanse for velstand for ettertiden og en oversettelse av det tyske ordet som tjener fremtidige generasjoner. Det familieeide investeringsselskapet Haniel og administrerende direktør Thomas Schmidt har gjort denne filosofien til grunnlaget for sin virksomhet.
I desember 2022 publiserte Indset, sammen med den østerrikske fysikeren Florian Neukart, Markus Pflitsch og Michael R. Perelshtein, ''Are we Living in a (Quantum) Simulation? - Constraints, observations, and experiments on the simulation hypothesis'' på Philpapers som ser på måter å teste Nick Bostroms simuleringshypotese på. Basert på en rekke observasjoner, begrensninger og den forventede tilgjengeligheten av kvantedatamaskiner foreslår forfatterne eksperimenter for å teste denne hypotesen. Disse inkluderer fremveksten av intelligent liv og dets oppførsel, en reversering av global entropi, en komprimering av dimensjoner eller utviklingen av simuleringer langs en simuleringskjede. Indset har skrevet en månedlig spalte for Handelsblatt siden 2018.
Priser og utmerkelser
I 2018 ble Anders Indset anerkjent av Thinkers50 på deres liste Radar 2018, en rangering av ledende globale forretningstenkere. Indset ble deretter kåret til «Månedens tenker» i juli og august 2018 og nominert til Breakthrough Idea Award i 2019 for sin bok The Quantum Economy.
Privatliv
Indset vokste opp på Røros i Norge. I en alder av 17 år dro han til USA i halvannet år og fullførte videregående skole der. Indset kom til Tyskland for å lære seg det tyske språket og studere tysk filosofi. I tillegg til sine profesjonelle aktiviteter var Indset aktiv i håndball. Fra 2000 spilte han i Tyskland for klubben HSC Bad Neustadt og fra 2003 for TV Gelnhausen, blant annet mellom 2003 og 2007 i 2. håndballbundesliga. Indset bor i Frankfurt am Main og er far til to døtre.
Monumenta Serica
Monumenta Serica er et vitenskapelig sinologisk fagtidsskrift grunnlagt i 1934 ved det katolske Fu Jen-universitetet i Beijing av pater Franz X. Biallas S.V.D. (1878–1936). Det måtte etter at Folkerepublikken Kina ble utropt i 1949 redigeres og utgis annensteds fra, og har nå sitt tilholdssted i Sankt Augustin i Tyskland. Det befatter seg med alle aspekter og faser ved Kina materielle og åndelige kultur, og – som dets kinesiske navn antyder (Huayi xuezhi – vitenskapelig tidsskrift om Kina og tilgrensende land), også med andre asiatiske kulturer særlig med den mongolske og den tibetanske.
Tidsskriftet utkommer årlig, og språkene som benyttes er engelsk, tysk, fransk og kinesisk.
Grisøreengvikler
Grisøreengvikler (Eucosma scorzonerana) er en sommerfugl i gruppen av viklere (Tortricidae). Den er en meget sjelden og truet art i Norge.
Utseende
En middelsstor til ganske stor (vingespenn 18-22 millimeter), gråbrun vikler med forholdsvis smale vinger. Forvingen har en diffus, lys avlang flekk nær bakhjørnet og noen fine, lyse skråstreker rundt vingespissen. Bakvingen er gråbrun.
Levevis
Denne arten er knyttet til kulturlandskapet og finnes helst i åkerkanter. Larvene lever trolig på blomsterkurvene av griseblad (Scorzonera humilis), men næringsplanten er ikke kjent med sikkerhet.
Utbredelse
Arten har en ganske begrenset utbredelse og er kjent fra Fennoskandia, Baltikum, det nordvestlige Russland, Tsjekkia, Slovakia og Italia. I Norge er den bare funnet på noen få lokaliteter i Akershus, Hedmark og Telemark. Den er vurdert som Direkte truet (EN) på Norsk rødliste for arter fra 2021.
Liste over kardinaler utnevnt av Gelasius II
Liste over kardinaler utnevnt av Gelasius II er en liste over de 3 kardinalene pave Gelasius II utnevnte i 1118. En kardinal ble kreert ved konsistoriet 10. mars 1118. Dato ukjent for de to andres del.
Melissa Williams
Melissa Williams (født 12. juni 1985) er en sørafrikansk rullebrettkjører.
Hun representerte Sør-Afrika under Sommer-OL 2020 i Tokyo, hvor hun ble nummer 20 i park.
Blokkering
Blokkering kan være:
Cindy Sherman
Cindy Sherman (født 19. januar 1954 i Glen Ridge i New Jersey) er en amerikansk kunstner.
Sherman har spilt en nøkkelrolle i pop- og konseptkunstens problematisering og redefinering av det konvensjonelle fotografiets oppbygging. Hun arbeider gjerne i serier, og i mange av sine fotografier bruker hun seg selv som modell. En av hennes best kjente serier er Untitled Film Stills (1977–1980), hvor hun fremstiller seg selv i roller som heltinner fra blant annet B-filmer og europeiske kunstfilmer. Mange av hennes arbeider fokuserer på hvordan kvinner i film, blader og TV blir fremstilt i stereotyper.
Conde
Conde kan vise til:
Cindy Sherman
Som et svar på kutt i kunstnerstipender i USA, og myndighetenes forsøk på sensur av kunstfotografene Robert Mapplethorpe og Andres Serrano, lagde Sherman i 1989 en serie kalt Sex.
Stjeling
Stjeling kan være:
Itabaiana
Itabaiana kan vise til:
Trizogeniates laticollis
Trizogeniates laticollis er en bille som hører til underfamilien praktskarabider (Rutelinae) i den store familien skarabider (Scarabaeidae).
Utbredelse
Billen finnes i den neotropiske faunaregionen, nærmere bestemt i Bolivia og Peru.
Texas (andre betydninger)
Texas er:
Vannpolo under Middelhavslekene 1959
Vannpolo under Middelhavslekene 1959. Vannpolo var en av flere sporter under de tredje Middelhavslekene som ble arrangert i Beirut i Libanon i perioden 11. til 23. oktober 1959. Dat var trdje gangen som vannpolo var med på programmet under Middelhavslekene. Det var kun herrelag som deltok i vannpoloturneringen.
Holcorhinus
Holcorhinus er en slekt av snutebiller.
Coahoma County
Coahoma County er et fylke i den amerikanske delstaten Mississippi. Det ble grunnlagt i 9. februar 1836. Det samlede arealet er 1 510 km², hvorav 1 435 km² er land.
Vladimir Usjakov
Vladimir Usjakov (født 16. mars 1982) er en kasakhstansk vannpolospiller. Han representerte landet sitt under Sommer-OL 2012 i London, der han endte på nest sisteplass med det kasakhstanske landslaget. Han var med på det kasakhstanske laget som vant gull i vannpolo for menn under de femtende Asialekene 2014 i Incheon i Sør-Korea. Kasakhstan vant finalen over Japan med 7-6.
Coahoma County
Fylkeshovedstaden er Clarksdale.
Countyet tilhører geografisk og kulturelt Mississippi Delta.
William Schreiber
William Schreiber (født 10. februar 1942) er en rumensk volleyballspiller.
Han representerte Romania under Sommer-OL 1972 i München, hvor han ble nummer 5.
Kalvsjø holdeplass
Kalvsjø holdeplass ligger langs Roa–Hønefosslinjen i Lunner kommune, den ble åpnet 1932. Den har ikke lenger trafikk, og er per 2022 ikke lenger oppført i Jernbaneverkets Network statement.
Covington County (Mississippi)
Covington County er et fylke i den amerikanske delstaten Mississippi. Det samlede arealet er 1 075 km², hvorav 1 072 km² er land.
Fylkeshovedstaden er Collins.
Piratkopiering
Piratkopiering er kopiering av åndsverk uten tillatelse fra opphavsrettshaveren. De resulterende kopiene kalles gjerne piratkopier eller piratutgaver. Lenge var kopiering av manuskripter og trykte tekster («ettertrykk») den vanligste formen for piratkopiering, men idag er uttrykket forbundet mest med kopiering av musikk, film og merkevarer, enten for salg eller for gratis distribusjon på internett.
Kvammen kapell
Kvammen kapell er en kirke konstruert i en kvadratisk form fra 1977 i Kvammen, Askvoll kommune, Vestland fylke.
Byggverket er i tegl og har 300 sitteplasser. Arkitekt for kapellet var Alf Apelseth fra Ørsta.
Massaranduba
Massaranduba kan vise til:
Lucas Daniel
Lucas Daniel (født 1. januar 1995) er en fransk bueskytter.
Han representerte Frankrike under Sommer-OL 2016 i Rio de Janeiro, der han ble utslått i første runde i den individuelle konkurransen.
Mulungu
Mulungu kan vise til:
Copiah County
Copiah County er et fylke i den amerikanske delstaten Mississippi. Det ble grunnlagt i 1823. Det samlede arealet er 2 019 km², hvorav 2 011 km² er land.
Fylkeshovedstaden er Hazlehurst.
Roos Zwetsloot
Roos Zwetsloot (født 27. juli 2000) er en nederlandsk rullebrettkjører.
Hun representerte Nederland under Sommer-OL 2020 i Tokyo, hvor hun ble nummer 5 i street.
Gonaïves
Gonaïves (kréyòl: Gonayiv) er en by nord på Haiti, og hovedstad i departementet Artibonite. Den hadde i 2012 en beregnet folkemengde på 253,515, med 340,042 i kommunen med samme navn.